Colt M1911

Colt M1911 (također Colt Government) jeste poluautomatski pištolj kalibra .45 ACP, koji je dizajnirao John Browning za firmu Colt prilikom konkursa za standardni pištolj Oružanih snaga SAD-a. Jedini konkurent bila je firma Savage Arms, čiji se koncept nije uspješno suprotstavio Coltu, te Colt od 1911. do 1985. postaje standardni pištolj, nasljednik poznatog Peacemakera (Mirotvorca, tj. Colt SAA 1873, SAA - Single Action Army). Njegova upotreba je bila raširena u Prvom svjetskom ratu, Drugom svjetskom ratu, Korejskom ratu, te u Vijetnamskom ratu i jedan je od najpoznatijih pištolja širom svijeta.Chuck Taylor, Complete Book Of Combat Handgunning, "Paladin Press", Boulder (Colorado), 1981, str. 200; .

 Historija 
Nakon što je US-Army zamijenila Colt SAA 1873 pištoljem kalibra .38 (9mm) a taj se pištolj pokazao nepreciznim, vojska raspisuje 1905. godine natječaj za pištolj kalibra .45. Browning, koji je u to vrijeme radio u firmi Colt, preuređuje svoj pištolj kalibra .38 Special time što mu mijenja kalibar na .45 ACP (Automatic Colt Pistols). Ovom izmjenom on na natječaj daje jedan već isproban poluautomatski pištolj dok jedini konkurent, firma Savage, svojim konceptom nije zadovoljila potrebe vojske. Poslije taktičkih proba, ovaj pištolj od 1911. postaje standardni pištolj američkih vojnih snaga.

Od 1919. nekoliko modela kalibra .455 Eley se izvozi u Englesku za upotrebu u RAF (Royal Air Force). Ovi, veoma rijetki i vrijedni pištolji, na drškama imaju ugraviran znak RAF.

1923. dolazi do modernizacije sistema osigurača i udarne igle. Modernizirani model nosi oznaku M1911A1.

Od 1985. Colt M1911A1 zamijenjen je pištoljem Beretta 92F u kalibru 9 mm Parabellum (9x19)

Reference

Vanjski linkovi
 Čuveni pištolj - Colt M1911 A1, str. 2, magazin Odbrana, Arsenal br. 27, Ištvan Poljanac, 15. mart 2009.

Kategorija:Oružje u Drugom svjetskom ratu
Kategorija:Pištolji